«Բիզնեսի և մարդու իրավունքների ռեսուրս կենտրոնը» դիմել էր Ամուլսարի ոսկու հանքը շահագործելու մտադրություն ունեցող «Lydian International» (Լիդիան) ընկերությանը, որպեսզի վերջինս արձագանքի Համահայկական բնապահպանական ճակատ (ՀԲՃ) քաղաքացիական նախաձեռնության և 27 հասարակական կազմակերպությունների նախաձեռնած ստորագրահավաքի պահանջներին: Լիդիանը հրապարակել է իր պատասխանը (հայերեն, անգլերեն), որի առաջին իսկ տողերում նշված է, որ մեր սկսած ստորագրահավաքի հիմքում ընկած է ապակողմնորոշիչ տեղեկատվություն։ Այս պնդումն օֆշորային ընկերությունը փորձում է հիմնավորել, բայց այդ փորձերից պարզ է դառնում, որ դրանք նորից ուղղված են հայաստանյան և միջազգային հանրությանը մոլորեցնելուն, շեշտը դրվում է Հայաստանի բնապահպանների և էկոլոգների փաստարկներն ու գործունեությունը արժեզրկելու և վատաբանելու վրա։